SABINA เปิดตัวคอลเลคชั่น “ซุมิกโกะ-มาเมะโกมะ” เจาะกลุ่มลูกค้าวัยใส หวังโกยยอดขายโต 15%
SABINA เปิดตัวคอลเลคชั่น “ซุมิกโกะ-มาเมะโกมะ” เจาะกลุ่มลูกค้าวัยใส หวังโกยยอดขายโต 15% 
SABINA เปิดตัวคอลเลคชั่น “ซุมิกโกะ-มาเมะโกมะ” เจาะกลุ่มลูกค้าวัยใส หวังโกยยอดขายโต 15%
30 ก.ค. 2562

นางสาวพิชชา ธนาลงกรณ์ ประธานเจ้าหน้าที่บริหารการตลาด บริษัท ซาบีน่า จำกัด (มหาชน) หรือ SABINA เปิดเผยว่า ในช่วงไตรมาสที่ 3 ของปีนี้ ซาบีน่าได้เปิดตัวชุดชั้นในกลุ่ม L-Special ซึ่งเป็นคอลเลคชั่นที่ซาบีน่าผนึกความร่วมมือกับพันธมิตร (Collaborated Collection) เพิ่มเติม
โดยเลือก “ซุมิกโกะ กุราชิ” (Sumikko Gurashi) ซึ่งเป็นการ์ตูนยอดนิยมทั้งในประเทศญี่ปุ่นและไทยมาผลิตเป็นชุดชั้นใน มีลูกค้ากลุ่มเป้าหมายเป็นกลุ่มวัยรุ่น โดยเฉพาะกลุ่มเด็กมัธยมศึกษาตอนปลาย ซึ่งเชื่อว่าคอลเลคชั่นดังกล่าวจะตอบโจทย์ลูกค้ากลุ่มนี้ได้เป็นอย่างดี
“ปัจจุบันคาแรคเตอร์ยอดนิยมของญี่ปุ่นมีจำนวนไม่น้อย แต่ที่ยอดนิยมทั้งญี่ปุ่นและประเทศไทยก็คงต้องยกให้ ‘ซุมิกโกะ’ ที่รับรองว่า หากเดินทางไปญี่ปุ่นแล้ว จะต้องเห็นคาแรคเตอร์ตัวนี้ที่ญี่ปุ่นแน่นอน เพราะ ‘ซุมิกโกะ’ จะอยู่ทุกที่ทุกแห่งของเมือง ด้วยไอเดียที่สะท้อนความเป็นตัวตน สะท้อนวัฒนธรรมของชนชาติญี่ปุ่นอย่างเห็นได้ชัด ผนวกกับความน่ารักของเหล่าแก๊งนี้” นางสาวพิชชา กล่าว
ทั้งนี้ ที่ผ่านมาซาบีน่าได้เริ่มทำตลาดชุดชั้นในคอลเลคชั่น L-Special ต่อเนื่องเป็นเวลา 4 ปีแล้ว เช่นการผนึกร่วมกับหลายคาแรคเตอร์ที่กำลังได้รับความสนใจในตลาด โดยหนึ่งในพันธมิตรหลัก คือ “ไลน์” ในการดึงคาแรคเตอร์จากไลน์ สติกเกอร์มาผลิตเป็นชุดชั้นใน ซึ่งพบว่า ได้รับการตอบรับจากลูกค้ากลุ่มเป้าหมายเป็นอย่างดีและมีแนวโน้มเติบโตเพิ่มขึ้นทุกปี โดยในปี 2561 ที่ผ่านมา มีสัดส่วนยอดขายเกือบ 5% ของยอดขายรวมทั้งหมด
ขณะที่ปีนี้บริษัทฯ คาดว่ายอดขายสินค้าในกลุ่มนี้จะเติบโตอย่างต่อเนื่องในสัดส่วนไม่ต่ำกว่า 15% ของยอดขายรวม โดยบริษัทฯ ตั้งเป้าใช้งบการตลาดประมาณ 7% ของยอดขายคอลเลคชั่นนี้เพื่อการสร้างรับรู้ และกระตุ้นลูกค้ากลุ่มเป้าหมายให้เข้าถึงและตัดสินใจซื้อสินค้าทั้งในออนไลน์และออฟไลน์
สำหรับชุดชั้นในซาบีน่า คอลเลคชั่นแก๊งค์มุมห้อง “ซุมิกโกะ กุราชิ” และ “มาเมะโกมะ” (Mamegoma) ซึ่งเป็นแมวน้ำจิ๋วที่เป็นที่นิยมไม่แพ้กัน วางจำหน่ายแล้วที่เคาน์เตอร์ซาบีน่าตามห้างสรรพสินค้าชั้นนำและสามารถช้อปออนไลน์ได้ที่ Sabina Official Store ใน Shopee สอบถามรายละเอียดเพิ่มเติมได้ที่ [email protected] : @SabinaThailand



